钦定古今图书集成/明伦汇编/氏族典/第584卷 > 皇甫和
## 钦定古今图书集成/明伦汇编/氏族典/第584卷 > 皇甫和

按《北齐书皇甫和传》，“和字长谐，安定朝那人。祖澄，南
齐秦、梁二州刺史。父徽，字子元，梁安定、略阳二郡守。
魏正始二年，随其妻父夏侯道迁入魏，梁州刺史羊
灵祐表为征虏府司马，卒。和十一而孤，母夏侯氏，才
明有礼则，亲授以经书。及长，深沈有雅量，尢明礼仪，
宗亲吉凶，多相谘访。卒于济阴太守。”